Jan av Nepomuk

Jan av Nepomuk, (tsjekkisk: Jan Nepomucký, også Jan z Pomuku eller Jan z Nepomuku (født ca 1350 som Jan Velflín (Welflin, Wölflin) i Nepomuk ved Plzeň, død 20. mars 1393 i Praha) var en böhmisk prest og martyr. Han ble kanonisert i 1729 av pave Benedikt XIII. Jan er vernehelgen for Böhmen og hans festdag er 16. mai.

Liv 
Jans far var tysk og bar navnet Wölflin. Familien bodde i byen Nepomuk (tysk: Pomuk) vest i Bøhmen. Han ble keiserlig notar i 1369, avla sin første juridiske eksamen 1381 og ble promovert til doktor i 1387.

I 1393 oppsto det tvist mellom kong Wenzel og erkebiskopen av Praha. I strid med kongens vilje organiserte erkebiskopen og Jan på vegne av ham, valget av den nye abbeden for klosteret i Kladrub, etter at den gamle var død. Kongen som hadde andre planer for organiseringen av klostrene i området, innkalte Jan og flere andre prester til Praha. Jan og noen andre ble arrestert og torturert, mens erkebiskopen unnslapp. De arresterte fikk ordre om å oppgi sin troskap til biskopen, og noen fulgte ordren fra kongen. Jan nektet imidlertid og han ble deretter brakt til Karlsbroen i Praha og kastet i Vltava.

Jan av Nepomuk ble ca. 1400 gravlagt i Sankt Vituskatedralen i Praha.

Myten 
Det er tvilsomt om den historiske Jan av Nepomuk er helt samsvarende med den legenden førte til kanoniseringen av Jan i 1729. Ifølge myten var Jan sjelesørger for dronningen av Böhmen og at han ble kastet i Vltava da han nektet å røpe for kongen dronningens betroelser.

Helgenattributter og religiøs praksis 
Jan av Nepomuk har ofte en bro som helgenattributt. Andre attributter er en tunge, en krans av fem stjerner eller et krusifiks.

Jan er skytshelgen for Böhmen, byen Salzburg, for vievann, prester, skippere, fløtere, møllere, broene, taushetsplikten, mot fare på havet, mot tungesykdommer, for taushet.

Ved åpningen av graven i 1719 fant man i graven angivelig beinrester og tunge uten skader. Ifølge myten var det lyset av fem stjerner som gjorde at dronningen fant Jan ved elven Vltava.

Minnesmerket på Karlsbroen ble reist i 1693 og gjorde ham til en av de viktigste skytshelgener for broer. Senere ble han av det katolske habsburgerne gjort til nasjonalhelgen, for å fortrenge reformatoren Jan Hus. Assosiasjonen til de konservative habsburgerne gjorde at han ikke var forenlig med nasjonalistiske strømninger i Tsjekkia på 1800- og 1900-tallet. I 1961 ble 16. mai avskaffet som fest- og minnedag for Jan fra Nepomuk i den romersk-katolske kirke.

Bildegalleri

Referanser

Eksterne lenker 
 
 
 Tsjekkisk internettside om Jan av Nepomuk (tsjekkisk, engelsk, tysk)
 Nepomuk i Heiligenlexikon
 Encyclopedica Brittannica på Wikisource

Tsjekkiske helgener
Katolske martyrer
Personer henrettet ved drukning
Personer fra Okres Plzeň-jih
Henrettede personer (før 1900-tallet)